বিশ্বজয়ের পরেই বিয়ের পিঁড়িতে স্মৃতি মান্ধানা! প্রেমিক পলাশ মুছলের সঙ্গে জীবনের নতুন ইনিংস শুরু

ওয়েব ডেস্ক: বাইশ গজে ছক্কা হাঁকিয়ে ভারতের মুকুটে যোগ করেছেন বিশ্বজয়ের পালক। আর সেই সাফল্যের আবেগ কাটতে না কাটতেই জীবনের নতুন ইনিংস শুরু করতে চলেছেন ‘উইমেন ইন ব্লু’-র সহ-অধিনায়ক স্মৃতি মান্ধানা (Smriti Mandana)। প্রেমিক পলাশ মুছলের (Palash Muchhal) সঙ্গে শীঘ্রই গাঁটছড়া বাঁধতে চলেছেন তারকা ব্যাটার।

শোনা যাচ্ছে, আগামী ২০ নভেম্বর, বৃহস্পতিবার নাকি বসতে চলেছে তাঁদের বিয়ের আসর। মহারাষ্ট্রের সাংলিতে ঘনিষ্ঠ আত্মীয়-স্বজন ও পরিবারের উপস্থিতিতে সম্পন্ন হবে বিয়ে। যদিও স্মৃতি বা পলাশ, কারও তরফেই এখনও আনুষ্ঠানিকভাবে কিছু ঘোষণা হয়নি।

আরও পড়ুন: বিশ্বকাপ ট্রফি জড়িয়ে ঘুম বীরাঙ্গনাদের, ছবিতে দিলেন বড় বার্তাও

View this post on Instagram

A post shared by Palaash Muchhal (@palash_muchhal)

তবে রবিবার ভারতের জয় উদ্‌যাপনের পর পলাশের উচ্ছ্বাসই যেন সব প্রশ্নের উত্তর দিয়েছে। সোশ্যাল মিডিয়ায় স্মৃতিকে শুভেচ্ছা জানিয়ে পলাশ লেখেন, “তোমার সাফল্যে আমি গর্বিত।” প্রেমিকার জয়ের আনন্দে তাঁর পোস্ট মুহূর্তে ভাইরাল হয়।

২০১৭ সালের মহিলা বিশ্বকাপেই শুরু স্মৃতি ও পলাশের বন্ধুত্ব। সেখান থেকেই জন্ম নেয় প্রেম। বলিউডি স্টাইলে প্রেমপ্রস্তাব থেকে শুরু করে দীর্ঘ ছয় বছরের সম্পর্ক। একসঙ্গে বহু মুহূর্ত কাটিয়েছেন এই ক্রিকেট–সঙ্গীত জুটি। ২০২৪ সালে তাঁদের সম্পর্কের পঞ্চম বর্ষপূর্তি কেক কেটে সেলিব্রেট করেছিলেন দু’জনেই।

পলাশ, যিনি গায়ক থেকে এখন সিনেমা পরিচালনার দিকেও পা বাড়িয়েছেন, সম্প্রতি এক কনসার্টে হবু স্ত্রীকে উৎসর্গ করে গানও গেয়েছিলেন। এবার মাঠের বাইরেও নতুন পার্টনারশিপে নামছেন স্মৃতি মান্ধানা ও পলাশ মুছল। ক্রিকেটপ্রেমীরা যেমন স্মৃতির কভার ড্রাইভে মুগ্ধ, তেমনই এবার তাঁদের জীবনের ‘নতুন ইনিংস’-এর অপেক্ষায় গোটা দেশ।

দেখুন আও খবর:

The post বিশ্বজয়ের পরেই বিয়ের পিঁড়িতে স্মৃতি মান্ধানা! প্রেমিক পলাশ মুছলের সঙ্গে জীবনের নতুন ইনিংস শুরু first appeared on KolkataTV.